SHBA: Përpjekjet për regjistrimin e hispanikëve
Hispanikët janë komuniteti që po zgjerohet më me shpejtësi në Shtetet e Bashkuara.
Shumë hispanikë janë imigrantë që kanë ardhur rishtazi në Shtetet e Bashkuara dhe punojnë nëpër fabrika apo ferma. Të tjerë më pak të përgatitur, shpesh pa dokumente zyrtare, punojnë me mëditje. Por në bazë të ligjit, nëse ata jetojnë në Shtetet e Bashkuara, duket të numërohen. Përfaqësimi në Kongres varet nga numri, po ashtu edhe grantet dhe huatë nga qeveria federale, thotë Koni Silva Botifoll i Byrosë së Rregjistrimit të Popullatës. Në një diskutim të organizuar kohët e fundit u trajtua edhe kjo çështje. Kryetari i Bashkisë së Los Anxhelosit, Antonio Villaraigosa, thotë se numri i imigrantëve që rregjistrohen është i ulët dhe shumë prej tyre duhet të inkurajohen për të plotësuar formularin. Kohët e fundit, organizatat e latinëve u mblodhën në një shkollë të mesme për t’i inkurajuar nxënësit të ndihmonin prindërit për të plotësuar formularët. Madje u përgatit edhe një video për të përhapur mesazhin. Aktorja Rosario Dawson ishte në një nga vidot për të nxitur hispanikët të rregjistohen. Më shumë se 10 milionë njerëz besohet të kenë hyrë në vend ilegalisht dhe pjesa më e madhe e tyre janë hispanikë. Megjithëse shumica nuk dëbohen kurrë nga vendi, ata jetojnë me këtë frikë. Zyrtarët e rregjistrimit të popullsisë i sigurojnë ata se të dhënat nuk do t’u transmetohen zyrtarëve të imigracionit. Megjithatë, hispanikët ngurojnë të marrin pjesë dhe zyrtarët pranojnë se rregjistrimi i saktë i komunitetit hispanik të vendit është i vështirë.